ไฟแนนซ์ทูเดย์
โดย...ต้นกล้า
11 เม.ย. 2555

โดย...ต้นกล้า
“ผู้ยิ่งใหญ่ที่แท้ให้กำเนิด โดยมิอ้างเป็นเจ้าของ บำรุงเลี้ยง โดยมิถือเป็นบุญคุณ เกื้อกูล โดยมิก้าวก่าย ไม่นำความยิ่งใหญ่ ไปแทรกแซงขู่เข็ญบังคับใคร” 
...ทำงานด้านเศรษฐกิจการคลังมาร่วม 2 เดือน กิตติรัตน์ ณ ระนอง รองนายกรัฐมนตรีและ รมว.คลัง ก็เปิดแนวทางการทำงานด้านเศรษฐกิจที่พอจับทิศได้ว่าจะให้ความสำคัญด้านไหนก็ไม่นานนี้
...นัยที่ส่งผ่านมาว่าขณะนี้เศรษฐกิจไทยอยู่ในภาวะที่ไม่สมดุลและมีความเสี่ยงเพิ่มมากขึ้น ถึงแม้ว่าการบริหารเศรษฐกิจในช่วงที่ผ่านมาจะสามารถกักตุนความมั่งคั่งทั้งทางด้านความได้เปรียบดุลการค้า ดุลบัญชีเดินสะพัด และดุลบริการ จนทำให้ทุนสำรองระหว่างประเทศอยู่ในระดับที่มั่นคง แต่ความมั่นคงที่ว่านี้ ถือว่ามีอยู่เกินความพอดี ซึ่งอาจทำให้ภาพรวมของระบบเศรษฐกิจมีปัญหา 
...หมายความว่า เดอะโต้ง กำลังหาทางใช้เงินทุนสำรอง หรือไม่ก็ต้องหาทางสนับสนุนการนำเข้าอย่างเต็มที่ใช่บ่?
...ข้อคิดเห็นของเดอะโต้งช่างตรงกับข้อคิดเห็นของ ดร.โกร่งวีรพงษ์ รามางกูร แบบเป๊ะๆ 555 โดยเฉพาะการจัดการด้านการขาดดุล
ดร.โกร่งบอกว่า เราเกินดุลบัญชีเดินสะพัดมาโดยตลอดปีละหมื่นล้านเหรียญสหรัฐ ในทุนสำรองระหว่างประเทศทั้งหมด 1.8 แสนล้านเหรียญสหรัฐเป็นเงินที่เราทำมาหาได้เองเสียประมาณ 1.2 ล้านเหรียญสหรัฐ เมื่อเป็นอย่างนี้ เราควรจะเปลี่ยนทัศนคติได้แล้วว่า ประเทศของเราไม่ได้เป็นประเทศที่ลงทุนเกินตัวหรือเกินไป แต่เป็นประเทศที่ลงทุนน้อยเกินไป เมื่อเปรียบเทียบกับการทำมาหาได้ หรือออมมากเกินไป
...แนวคิดของ ดร.โกร่งที่ตั้งคำถามว่า ถ้าเราจะเร่งรัดการลงทุนทั้งภาคเอกชนและภาครัฐ จนทำให้ดุลบัญชีเดินสะพัดขาดดุล ถ้าจะขาดดุลสักปีละ 5,000 ล้านเหรียญติดต่อกันสัก 10 ปี ทุนสำรองที่มาจากลำแข้งตนเองก็จะหมดไปเพียง 50,000 ล้านเหรียญเท่านั้น แต่ประเทศจะได้มีรถไฟความเร็วสูงใช้ทั้งประเทศ ได้ท่าเรือน้ำลึกใหม่ ได้สนามบินที่ใหญ่และทันสมัยกว่าเดิม ได้ระบบเทคโนโลยีสารสนเทศที่ทันสมัยมากขึ้น มันจะดีกว่ามั้ย
ทำมั้ย ทำไม ตรงกันเป๊ะ....ใครว่าดร.โกร่งวางมือจากรัฐบาลปูแดงฮึ....